Κεφαλομετρική διερεύνηση της συσχέτισης του μεγέθους του τουρκικού εφιππίου με το μέγεθος και το σχήμα του προσώπου
Creators: name: Μυστακίδης, Ηλίας Μιχαήλ
Publisher: name: Aristotle University of Thessaloniki
Year: 2016
Subjects: τουρκικό εφίππιο
μέγεθος-σχήμα προσώπου
πλάγια κεφαλομετρική ακτινογραφία
sella turcica
facial shape-size
orthodontic cephalometry

description: Το τουρκικό εφίππιο είναι μια οστέινη εσοχή του σφηνοειδούς οστού, στο οποίο εδράζεται η υπόφυση, ενδοκρινής αδένας με σημαντικό ρόλο στην ανάπτυξη του σώματος του ανθρώπου, διότι μεταξύ άλλων εκκρίνει την αυξητική ορμόνη. Πρωτεύων σκοπός της παρούσας μελέτης ήταν η διερεύνηση της συσχέτισης του μεγέθους της επιφάνειας του τουρκικού εφιππίου όπως αυτό απεικονίζεται σε πλάγιες κεφαλομετρικές ακτινογραφίες με το μέγεθος και το σχήμα του προσώπου. Δευτερευόντως, ήταν η διερεύνηση της σχέσης του μεγέθους της επιφάνειας του τουρκικού εφιππίου με το φύλο και τη σκελετική Τάξη. Υλικό της παρούσας μελέτης αποτέλεσαν 78 ψηφιακές αρχικές πλάγιες κεφαλομετρικές ακτινογραφίες ενηλίκων ατόμων που προσήλθαν για ορθοδοντική θεραπεία στην μεταπτυχιακή κλινική του Εργαστηρίου Ορθοδοντικής του ΑΠΘ. Όλοι ήταν υγιείς, δεν είχαν υποβληθεί σε προηγούμενη ορθοδοντική θεραπεία, είχαν πλήρεις οδοντικούς φραγμούς, χωρίς εκτεταμένες προσθετικές αποκαταστάσεις, και δεν εμφάνιζαν κάποια σοβαρή εγκάρσια ασυμμετρία ούτε κάποιο σύνδρομο. Οι ακτινογραφίες των ασθενών ψηφιοποιήθηκαν και χρησιμοποιήθηκαν 17 κεφαλομετρικά σημεία. Πραγματοποιήθηκαν μετρήσεις εκ των οποίων 11 γραμμικές, 5 γωνιακές και 2 μετρήσεις που αφορούσαν το μέγεθος επιφάνειας. Η αξιολόγηση της συσχέτισης μεταξύ του μεγέθους της επιφάνειας του τουρκικού εφιππίου με το μέγεθος και το σχήμα του προσώπου πραγματοποιήθηκε με τον μη παραμετρικό συντελεστή συσχέτισης τάξεων Spearman’s rho. Βρέθηκε στατιστικά σημαντική ασθενής θετική συσχέτιση του μεγέθους της επιφάνειας του τουρκικού εφιππίου με το ύψος του κλάδου της κάτω γνάθου (Ar-Go) και με το μήκος της (Ar-Pg) (r=0.249, p=0.028 και r=0.278, p=0.014 αντίστοιχα). Το εύρημα αυτό φανερώνει ότι το μέγεθος της επιφάνειας του τουρκικού εφιππίου και κατ’ επέκταση της υπόφυσης επηρεάζει θετικά το μέγεθος της κάτω γνάθου. Επίσης το μέγεθος της επιφάνειας του τουρκικού εφιππίου βρέθηκε στατιστικά σημαντικά μεγαλύτερο στην σκελετική Τάξη ΙΙΙ απ’ότι στην σκελετική Τάξη ΙΙ (70.0 χιλ2 και 62.0 χιλ2 αντίστοιχα, p=0.035). Δεν εντοπίστηκε καμία άλλη στατιστικά σημαντική συσχέτιση που αφορά το μέγεθος της επιφάνειας του προσώπου, το μέγεθος και τη θέση της άνω γνάθου, την κυρτότητα του προσώπου, το μέγεθος και την κλίση της βάσης του κρανίου, τα πρόσθια ύψη και το οπίσθιο ύψος του προσώπου, τη γωνία επιπέδου της κάτω γνάθου και τη γωνία του άξονα του προσώπου. Επίσης δεν βρέθηκε σημαντική επίδραση του φύλου στο μέγεθος της επιφάνειας του τουρκικού εφιππίου. Τα αποτελέσματα της παρούσας μελέτης υποδεικνύουν πως υπάρχει σημαντική θετική συσχέτιση, αν και ασθενής, μεταξύ του μεγέθους της επιφάνειας του τουρκικού εφιππίου και του μεγέθους της κάτω γνάθου. Επίσης βρέθηκε ότι στη σκελετική Τάξη ΙΙΙ το μέγεθος της επιφάνειας του τουρκικού εφιππίου είναι μεγαλύτερο απ’ότι στη σκελετική Τάξη ΙΙ. Καμία άλλη συσχέτιση του μεγέθους της επιφάνειας του τουρκικού εφιππίου δε βρέθηκε με καμία από τις άλλες δομές του κρανιοπροσωπικού συμπλέγματος που εξετάστηκαν και αφορούσαν την επιφάνεια του προσώπου, την άνω γνάθο, την κυρτότητα του προσώπου, τη βάση του κρανίου και τα ύψη του προσώπου. Το μέγεθος του τουρκικού εφιππίου δεν διαφέρει σημαντικά στα δύο φύλα.
description: Sella turcica is an anatomic structure in the midcranial region that houses the pituitary gland. It is of high importance for the development of the craniofacial skeleton as the pituitary gland is, among others, responsible of the secretion of growth hormone. The primary aim of this study was the evaluation of the correlation between the size of sella turcica with the shape and size of the skeletal facial profile in lateral cephalometric radiographs. Secondarily, it is the evaluation of the effect of sex and skeletal type to the size of sella turcica. The sample consisted of 78 consecutively selected digital, pre-treatment cephalograms of adult orthodontic patients, which were healthy, with no prior orthodontic or orthognathic treatment, presenting no tooth loss, no extensive fixed restorations, with no syndromes, clefts or asymmetries. Our angular, linear and area variables under investigation derived from 17 cephalometric points which were digitized using a specialized software. The measurements consisted of 11 linear, 5 angular and 2 area cephalometric measurements. The contour of the sella turcica was traced between points tuberculum sella and posterior clinoid, and nine additional equally spaced points along this contour were located by the computer software automatically. The correlation between the size of sella turcica and the shape and size of the skeletal facial profile was assessed using the Spearman’s rho non-parametric correlation coefficient, at P&lt;0.05 level of significance. To calculate the error of the method, 20 radiographs were randomly selected and re-digitized. A weak positive correlation was found between the size of sella turcica, the height of ramus (Ar-Go), and the mandibular length (Ar-Pg) (r=0.249, p=0.028 and r=0.278, p=0.014 respectively). The size of sella turcica was found statistically significantly increased in skeletal Class III subjects compared to skeletal Class II subjects (70.0mm2 and 62.0mm2 respectively, p=0.035). No other significant correlation between the size of sella turcica and the size of facial profile, the size and position of the maxilla, the angle of facial convexity, the facial axis angle, the size and angle of the cranial base, and the anterior and posterior height of the skeletal profile was established. No effect of sex to the size of sella turcica was established. The results of the present study indicate that there is a significant correlation, though weak, of the size of sella turcica with the size of the mandible, as determined by its linear cephalometric measurements. Furthermore, skeletal Class III subjects present significantly increased values of the sella turcica area in comparison to skeletal Class II subjects. No other significant correlation between the size of sella turcica and the size of facial profile, the size and position of the maxilla, the angle of facial convexity, the facial axis angle, the size and angle of the cranial base, and the anterior and posterior height of the skeletal profile was established. There is no significant difference of the size of sella turcica between male and female subjects.